Slovenské futbalové kluby v európskych súťažiach v sezóne 2024/2025

V európskych futbalových súťažiach organizovaných UEFA budú hrať v sezóne 2024/2025 štyri kluby zo Slovenska na základe postavenia v ligovej tabuľke sezóny 2023/2024 a Slovnaft cupu. Do predkola Ligy majstrov sa kvalifikoval víťaz Niké ligy, ŠK Slovan Bratislava. Do predkola Európskej ligy víťaz Slovnaft cupu MFK Ružomberok a do 2. predkola Konferenčnej ligy 2 tímy ktoré sa umiestnili v lige na 2. a 3. mieste (FC DAC 1904 Dunajská streda a FC Spartak Trnava).

## Koeficient UEFA

### Národný koeficient
Národný koeficient UEFA rozhoduje o tom koľko bude mať Slovensko tímov v pohárovej Európe alebo kde v pohároch začínajú.

Základný princíp na výpočet národného koeficientu je jednoduchý. Od základných skupín ďalej platí, že v každom pohárovom zápase sa krajine víťaza pripíšu dva body a porazenému nula. Pokiaľ zápas skončí remízou, berú obaja súperi po bode. Tieto body sa ďalej delia počtom tímov, ktorý krajina poslala do pohárov. V predkolách sa pripisujú polovičné zisky, teda víťaz berie bod a v prípade remízy obaja súperi po polbode.

**Slovensko v národnom koeficiente pred európskymi súťažami**

### Klubový koeficient
S takými to koeficientami vstupovali slovenské tímy do kvalifikácie európskych súťaží.

## Zárobky
Slovenské kluby zarobili v Európskych súťažiach tento rok takéto sumy.

Vďaka tomu že sa ŠK Slovan Bratislava dostal do ligovej fázy Ligy majstrov dostal každý tím v Niké lige v sezóne 2024/2025 900 000 €.

## Ligová fáza
Do hlavnej časti európských súťaží sa prebojoval iba ŠK Slovan Bratislava a to do ligovej fázy Ligy majstrov.

### ŠK Slovan Bratislava

#### Liga majstrov UEFA

#### Tabuľka

## Kvalifikácia

### <big>ŠK Slovan Bratislava</big>

#### Liga majstrov UEFA

##### Pavúk Slovana Bratislava v Lige majstrov UEFA

##### 1. predkolo
ŠK Slovan Bratislava odštartoval svoje pôsobenie v kvalifikácii v 1. predkole proti FC Struga, ktorý bol Slovanu pridelený 18. júna 2024 na žrebe v Nyone, vo Švajčiarsku, v sídle UEFA. Prvý zápas odohrali doma na Tehelnom poli 10.7.2024 o 19:00, následnú odvetu na Gradska Plaža Stadium 17.7.2024 o 17:00.

Slovan zvládol prvý dvojzápas a vyhral 4:2, potom ako po polčase vyhrával po góloch Vladimíra Weissa a Róberta Maka 2:0. V 2. polčase súper vyrovnal po dvoch góloch Besarta Ibraimiho, nakoniec o víťazstve Slovana rozhodol dvomi gólmy Juraj Kucka.

Odveta taktiež patrila Slovanu po tom ako už v prvom polčase vyhrával 2:0 po góle Vladimíra Weissa a vlastnom góle Kire Ristevskiho. V druhom polčase súper už len znížil na 2:1 gólom Bassirou Compaoreho.

##### 2. predkolo
V druhom predkole Ligy majstrov narazil ŠK Slovan Bratislava na slovinský tím NK Celje. Prvý zápas sa odohral v Celje na Stadion Z'dežele 23.7. o 20:15. Odevta sa odohrala o týždeň neskôr na Tehelnom poli taktiež o 20:30.

V prvom zápase sa zrodila remíza po tom ako sa prvý presadil Bobičanec v 7. minúte za NK Celje, za Slovan vyrovnal Dávid Strelec v 11. minúte. Slovan hral od 31. minúty v oslabení po tom ako Savvidis videl druhú žltú kartu v zápase.

V odvete Slovan zdemoloval súpera po výhre 5:0. Presadili sa Tolić, Strelec, Mak opäť Strelec a skóre uzavrel Barseghyan (17., 30., 60., 72., 75. minúta). Súper hral zápas od 16. minúty v oslabení.

##### 3. predkolo
V treťom predkole sa slovenský majster stretol s cyperským tímom APOEL FC. Prvý dvojzápas sa odohral v Bratislave 7.8. o 20:30, odvetný zápas sa odohral 13.8. o 19:00 na Neo GSP Stadium v Nikózii.

Slovan zvládol svoj domáci zápas, keď po vlastnom góle Petrovica v 74. minúte a góle Róberta Maka v 90+3. minúte vyhral 2:0.

Postup si ŠK Slovan Bratislava postrážil keď vonku remízoval a postúpil tak do baráže o skupinovú časť Ligy majstrov UEFA.

##### Baráž o Ligu majstrov UEFA
Slovan postúpil do baráže o Ligu majstrov kde nastúpi proti dánskemu majstrovi FC Midtjylland.

Prvý zápas sa odohral 21.8. o 21:00 v MCH Arena. Odveta sa odohrá v Bratislave 28.8. o 21:00.

Prvý zápas skončil remízou, potom ako Slovan otvoril skóre po góle Cesara Blackmana súper ale v 79. minúte vyrovnal po góle Edwarda Chilufya.

Slovan zvládol domácu odvetu keď v 33. minúte otvoril skóre Marko Tolič následne súper otočil skóre na 1:2 keď sa presadil Simsir v 41. minúte a Franculino v 50. minúte. Slovan ale napokon gólom Toliča v 82. minúte a Barseghyana v 86. minúte otočil skóre na svoju stranu a prvý krát v histórii klubu postúpil do hlavnej fázy Ligy majstrov UEFA.

### <big>MFK Ružomberok</big>

#### Európska liga UEFA

##### Pavúk MFK Ružomberok v Európskej lige UEFA

##### 1. predkolo
MFK Ružomberok začal kvalifikáciu v 1. predkole Európskej ligy proti FC Tobol Kostanaj, ktorý bol Ružomberku vyžrebovaný 18. júna 2024 na žrebe v Nyone, vo Švajčiarsku, v sídle UEFA. Prvý zápas sa odohral na Štadióne pod Čebraťom 11.7.2024 o 19:00, následná odveta sa odohrala na Kostanay Central Stadium 18.7.2024 o 17:00.

Ružomberok zvládol svoj prvý zápas po výhre 5:2. V prvom polčase sa presadili za stranu hostí Ivanovic a Henen v 9. resp. 45. minúte. Za domácich skórovali v prvom polčase Gabriel, Selecký a Malý v 11., 40. a 45+3. minúte. V druhom polčase skóroval Ružomberok ešte 2 krát a to Madleňák a Gabriel v 77. a 88. minúte zápasu.

Odvetu lepšie zvládol Tobol Kostanaj keď po góle El Messaoudiho vyhral 1:0. Ružomberok aj napriek prehre postúpil do druhého predkola Európskej ligy.

##### 2. predkolo
MFK Ružomberok narazil v druhom predkole na turecký tím Trabzonspor. Prvý zápas sa odohral v Ružomberku 25.7. o 18:30. Odveta sa odohrala 1.8. o 19:30 na Papara Park.

V prvom zápase Ružomberok prehral doma výsledkom 0:2, keď sa za Trabzonspor presadili Trezeguet, Canak v 39. a 90+1. minúte.

V druhom zápase si Trabzonspor postup postrážil keď po góle Denisa Dragusa vyhral a postúpil. Ružomberok bude pokračovať v Konferenčnej lige.

#### Konferenčná liga UEFA

##### Pavúk MFK Ružomberok v Konferenčnej lige UEFA

##### 3. predkolo
Ružomberok narazil v 3. predkole Konferenčnej ligy na HNK Hajduk Split.

Prvý zápas sa odohral 8.8. o 18:30 na štadíone v Ružomberku. Odveta sa odohrala 15.8. o 21:00 na Stadion Poljud v Splite.

Zápas v Ružomberku skončil remízou 0:0 keď sa nepresadil nikto.

Ružomberok senzačne postúpil keď si vlastný gól strelil domáci hráč Sarlija.

##### Baráž o Konferenčnú ligu UEFA
MFK Ružomberok prvý krát v histórii klubu bude hrať baráž o nejakú z európských súťaži. V baráži o Konferenčnú ligu UEFA  sa stretne s arménským tímom FC Noah.

Prvý zápas sa odohral v Arménsku, kde MFK prehral po góloch Gregoria v 4., Manvelyana v 79. a Matheusa v 90+3. minúte 0:3.

V odvete sa Ružomberku podarilo zmazať trojgólové manko keď sa presadil Luterán v 10. minúte, Hladík v 45+2. minúte a skóre vyrovnal Boďa v 71. minúte. Súper hral od 70. minúty v oslabení no napriek tomu sa im podarilo skórovať, keď sa v 88. minúte presadil Matheus Aias.

### <big>FC DAC 1904 Dunajská streda</big>

#### Konferenčná liga UEFA

##### Pavúk DACu v Konferenčnej lige UEFA

##### 1. predkolo
DAC Dunajská streda neodohrala 1. predkolo Konferenčnej ligy, pretože bola nasadená priamo do 2. predkola.

##### 2. predkolo
DAC narazila v druhom predkole na FK Zira Baku. Prvý dvojzápas sa odohral 25.7. o 18:30 na Zira Stadium odveta sa uskutočnila 1.8. o 20:30 v MOL Aréne.

DAC dostala od FK Zira Baku debakel 0:4 keď sa postupne presadili za súpera Utzig, Martins Junior a dvogólový Volkovi.

Odveta taktiež patrila Zire, potom keď zvíťazila 1:2. Za domácich sa presadil iba Alejandro Mendez v 40. minúte, za hostí skórovali Raphael Utzig a z penalty Qismat Aliyev v 25. a 57. minúte. DAC hrala od 56. minúty v oslabení.

FC DAC 1904 Dunajská streda tak skončila v európskych súťažiach hneď na prvom súperovi a do národného koeficientu nepripísala Slovensku ani bod.

### <big>FC Spartak Trnava</big>

#### Konferenčná liga UEFA

##### Pavúk Spartaka Trnava v Konferenčnej lige UEFA

##### 1. predkolo
Spartak Trnava taktiež ako DAC neodohral 1. predkolo, pretože bol nasadený priamo do 2. predkola.

##### 2. predkolo
Spartak narazil v druhom predkole na FK Sarajevo. Prvý zápas sa uskutočnil 25.7. o 21:00 na Stadion Asim Ferhatović Hase v Sarajeve. Odveta sa odohrala 31.7. o 20:30 na Štadióne Antona Malatinského.

Spartak remizoval na pôde FK Sarajevo 0:0, potom čo sa nedokázal presadiť žiaden z hráčov.

Odveta Spartak zvládol keď po dvoch góloch Ďuriša v 15. a 42. minúte a po góle Patrika Karhana v štvrtej nastavenej minúte druhého polčasu vyhral 3:0.

##### 3. predkolo
Trnava postúpila do 3. predkola, kde narazila na Wislu Krakov.

Prvý zápas odohrali mužstvá na na Štadióne Antona Malatinského 8.8. o 20:30, následna odveta sa uskutočnila 15.8. taktiež o 20:30 na Stadion Miejski im. Henryka Reymana v Krakove.

Spartak zvládol svoj domáci zápas keď najprv po góle Rodada v 26. minúte prehrával 0:1, no následne v druhom polčase po dvoch góloch Michala Ďuriša v 47. a 68. minúte a góle Azanga v 60. minúte triumfoval 3:1.

Spartak nezvládol odvetu potom keď Wisla vyhrala v riadnom hracom čase 2:0 po góloch Rodada a Starzynskiho. V predĺžení sa presadili obe mužstvá, za Wislu Uryga a za spartak vybojoval penalty gólom Michal Ďuriš. V penaltách sa rozhodlo až v 14. sérii, keď penaltu nepremenil Sebastián Kóša.

## Referencie

Kategória:Futbal na Slovensku
Kategória:Futbal v 2024